RO
L 324/20
Jurnalul Oficial al Uniunii Europene
19.12.2022
Referințe juridice și instrucțiuni Numărul rândului
Explicație
Strategia și procesele de afaceri (a)
În conformitate cu articolul 449a din Regulamentul (UE) nr.
575/2013 coroborat cu articolul 435 alineatul (1) literele (a) și (e) din același regulament, instituțiile descriu modul în care integrează riscurile care decurg din factorii sociali (riscurile sociale) în modelul, strategia și procesele de afaceri, precum și în planificarea lor financiară și modul în care aceste riscuri evoluează în timp, având în vedere evoluția tehnologiei, a cadrului de politică, a mediului de afaceri și a preferințelor părților interesate.
(b)
În conformitate cu articolul 449a din Regulamentul (UE) nr.
575/2013 coroborat cu articolul 435 alineatul (1) litera (a) și literele (c)-(f) din același regulament, instituțiile furnizează o descriere a obiectivelor, țintelor și limitelor lor pentru evaluarea și gestionarea riscurilor sociale, precum și o descriere a proceselor pe care le utilizează pentru a stabili obiectivele, țintele și limitele respective.
Instituțiile trebuie să explice legăturile acestor obiective, ținte și limite cu cadrul de politică aplicabil la nivel internațional și la nivelul Uniunii și cu indicii de referință disponibili.
Printre aspectele sociale se numără încălcarea drepturilor omului, drepturile lucrătorilor, inegalitatea veniturilor, lipsa drepturilor omului, siguranța și protecția clienților, viața privată, sărăcia și nediscriminarea.
În plus, schimbările climatice și tranziția către o economie cu emisii scăzute de dioxid de carbon produc impacturi sociale, printre care schimbări pe piața locurilor de muncă.
Aceste schimbări cuprind scăderea cererii pentru anumite locuri de muncă și competențe, apariția de noi locuri de muncă și competențe, schimbarea preferințelor consumatorilor, disponibilitatea acționarilor de a integra rapid schimbările climatice, de mediu și sociale în întreprinderile lor, astfel cum se prevede la punctul 78 din raportul ABE adoptat în temeiul articolului 98 alineatul (8) din Directiva 2013/36/UE.
(c)
În conformitate cu articolul 449a din Regulamentul (UE) nr.
575/2013 coroborat cu articolul 435 alineatul (1) litera (d) din același regulament, instituțiile descriu modul în care iau măsuri de atenuare a riscurilor asociate factorilor sociali, inclusiv înțelegerea capacității contrapărților de a gestiona riscurile sociale și inițierea unui dialog cu acestea pentru a atenua riscurile sociale.
Guvernanța
(d)
În conformitate cu articolul 449a din Regulamentul (UE) nr.
575/2013 coroborat cu articolul 435 alineatul (1) litera (b) și cu articolul 435 alineatul (2) literele (a), (b) și (c) din același regulament, instituțiile descriu modul în care organul lor de conducere este implicat în supravegherea și gestionarea riscurilor sociale.
Aceste informații cuprind justificarea abordării adoptate de organul de conducere și iau în considerare o serie de factori sociali.
Printre acești factori se numără angajamentul instituției față de comunitate și societate, relațiile sale cu angajații și respectarea standardelor de muncă, protecția consumatorilor și responsabilitatea pentru produse, precum și drepturile omului.
(e)
În conformitate cu articolul 449a din Regulamentul (UE) nr.
575/2013 coroborat cu articolul 435 alineatul (2) literele (a), (b) și (c) din același regulament, instituțiile descriu modul în care își organizează comitetele de risc și modul în care alocă sarcini și responsabilități în cadrul de gestionare a riscurilor, în vederea monitorizării și a gestionării riscurilor sociale.
Instituțiile furnizează informații cu privire la resursele lor interne și externe dedicate evaluării riscurilor sociale.
(f)
În conformitate cu articolul 449a din Regulamentul (UE) nr.
575/2013 coroborat cu articolul 435 alineatul (2) litera (e) din același regulament, instituțiile descriu modul în care includ riscurile sociale în cadrul și structura lor de raportare internă și stabilesc frecvența raportării lor interne și a schimbului de informații cu privire la riscurile sociale.
(g)
În conformitate cu articolul 449a din Regulamentul (UE) nr.
575/2013, coroborat cu articolul 435 alineatul (2) litera (e) din același regulament, instituțiile furnizează informații din care să reiasă dacă riscurile sociale sunt incluse în politica lor de remunerare, precum și criteriile și indicatorii utilizați pentru a determina impactul considerațiilor privind riscurile sociale asupra remunerațiilor variabile.